સાયણ સુગર રોડ પર રમણ કંપાઉન્ડમાં એક ગોડાઉનમાં મોટા પાયે વિદેશી દારૂ હોવાની બાતમી હોઈ સ્ટેટ મોનીટરીંગ શેલની ટીમે રમણ કંપાઉન્ડમાં આવેલ ચંદ્રેશ પટેલની ગોડાઉનમાં તપાશ કરતા તેમાં રાખેલો દેશી બનાવટનો વિદેશી દારૂ બોટલ નંગ 11630 જેની કિંમત રૂપિયા 25,92,900 કબ્જે લેવા સાથે તપાશ કરતા નોંધાયું કે દારૂનો મોટો જથ્થો સાયણ નો નામચીન બુટલેગર વિજય બાલુ પટેલ રહે- સાયણ ખાતે એ મંગાવેલો જે બાબુ સોહનલાલ મારવાડી રહે- ઢોલકીયા ત્રણ રસ્તા, ચન્દ્રશેખર સોસાયટી, બોડેલી, તથા પંકજ નામદેવ સોનવણે રહે-નવાપુર, તેમજ રોશન ઉમેશભાઈ ઠાકુર રહે દમણ સાથે કમલેશ મારવાડી- રહે નવાપુર નાઓએ દારૂ સપ્લાય કર્યો હોઈ પોલીસે તમામ પાંચને વોન્ટેડ જાહેર કરી કુલ 25,92,900 નો દારૂ પકડી તમામ વિરુદ્ધ પ્રોહીબીશન હેઠળ કાયદેસરની કાર્યવાહી હાથધરી હતી. આમ શનિવારની રાત્રે સાયણ ખાતે સ્ટેટ મોનીટરીંગ શેલની ટીમે કરેલી જુદી જુદી બે રેડમાં કુલ 17514 બોટલ ની કિંમત રૂપિયા 34,51,000 નો દારૂ અને 5,00,000 ની કિંમતના બે ટેમ્પો મળી કુલ 39,51,000 નો મુદ્દામાલ કબ્જે કરતા ઓલપાડ પોલીસ દોડતી થઈ હતી.